cyanic-selkie/wikianc huggingface dataset:
দলদলী ইউনিয়ন
দলদলী ইউনিয়ন ভোলাহাট উপজেলার একটি প্রশাসনিক এলাকা।
রুস্তম কাসিমঝানভ
রুস্তম কাসিমঝানভ (Rustam Qosimjonov; Рустам Касымджанов; জন্ম: ৫ ডিসেম্বর, ১৯৭৯) সাবেক উজবেক সোভিয়েত সমাজতান্ত্রিক প্রজাতন্ত্রের তাশখন্দে জন্মগ্রহণকারী বিখ্যাত উজবেক দাবাড়ু। তিনি দাবায় গ্র্যান্ডমাস্টার খেতাব লাভ করেছেন। ২০০৪ সালের ফিদে বিশ্ব দাবা চ্যাম্পিয়নশীপের শিরোপা জয় করে বৈশ্বিকভাবে পরিচিতি পেয়েছেন। তিনি উজবেক জাতিগোষ্ঠীর সদস্য।
দলদলী ইউনিয়ন
অবস্থান ও আয়তন
দলদলি ইউনিয়ন এর আয়তন ৭৯৪৯.০২ একর। এবং লোকসংখ্যা ৩০২১৬ জন (প্রায়)।
রুস্তম কাসিমঝানভ
প্রারম্ভিক জীবন
১৯৯৮ সালের এশিয়ান চ্যাম্পিয়নশীপে প্রথম স্থান দখল করেন। এরপর ১৯৯৯ সালের বিশ্ব জুনিয়র দাবা চ্যাম্পিয়নশীপে দ্বিতীয় স্থানে ছিলেন। ২০০১ সালে এসেনে, ২০০২ সালে পাম্পলোনায়, ২০০৩ সালে ভিসিনজেন ওপেনে প্রথম হন। তন্মধ্যে পাম্পলোনায় ভিক্টর বোলোগানের সাথে যৌথভাবে ৩১/২/৬ পয়েন্ট লাভ করেছিলেন। ২০০৫ সালে পুনেতে লিভিউ ডায়েটার নিসিপিনু’র সাথে যৌথভাবে প্রথম হন।
বিশ্ব চ্যাম্পিয়নশীপ
২০০০ সালের দাবা অলিম্পিয়াডে ৯১/২/১২ পয়েন্ট পেয়ে বোর্ডে ব্রোঞ্জপদক পান। এছাড়াও, ২০০২ সালের ফিদে দাবা বিশ্বকাপের ফাইনালে ভারতীয় দাবাড়ু বিশ্বনাথন আনন্দের কাছে পরাজিত হয়ে রানার-আপ হন। মর্যাদাপূর্ণ উইক আন জি প্রতিযোগিতায় দুইবার অংশ নিলেও কোনবারই তেমন ভালো করেননি।
লিবিয়ার ত্রিপোলিতে ২০০৪ সালের ফিদে বিশ্ব দাবা চ্যাম্পিয়নশীপে আলেজান্দ্রো রামিরেজ, এহসান গায়েম মাগামি, ভাসিলি ইভানচুক, জোল্টান আলমাসি, আলেকজান্ডার গ্রিসচুক ও ভেসেলিন তোপালভের বিপক্ষে জয় পান। এরপর মাইকেল অ্যাডামসের বিপক্ষে জয় পেয়ে শিরোপা লাভ করেন ও গ্যারি কাসপারভের বিপক্ষে বিশ্বের শীর্ষস্থানীয় দাবাড়ু হবার জন্য প্রতিদ্বন্দ্বিতায় অবতীর্ণ হন। ছয় খেলার ফাইনালে উভয়েই দুই খেলায় জয় পান। শিরোপা নির্ধারণের লক্ষ্যে প্রথম খেলায় জয় ও পরের খেলায় ড্র করে নতুন ফিদে চ্যাম্পিয়ন হন।
দলদলী ইউনিয়ন
শিক্ষা
শিক্ষার হার ৬৫%।
রুস্তম কাসিমঝানভ
বিশ্ব চ্যাম্পিয়নশীপ
ফলশ্রুতিতে ২০০৫ সালে আট খেলোয়াড় নিয়ে ফিদে বিশ্ব দাবা চ্যাম্পিয়নশীপে খেলার যোগ্যতা লাভ করেন তিনি। ৬ষ্ঠ-৭ম স্থানের জন্য মাইকেল অ্যাডামসের সাথে টাই করেন তিনি। ২০০৭ সালের ফিদে বিশ্ব দাবা চ্যাম্পিয়নশীপে খেলেন। প্রথম রাউন্ডে তার প্রতিপক্ষ বরিস গেলফান্ডের সাথে ছয় খেলার সবগুলোই ড্রয়ে পরিণত হয়। তারপর টাই ব্রেকে হেরে প্রতিযোগিতা থেকে বিদায় নেন তিনি।
দলদলী ইউনিয়ন
প্রশাসনিক ব্যবস্থা
দলদলী ইউনিয়ন পরিষদ ভবন স্থাপন কাল আনুমানিক ১৯৬২ থেকে ১৯৬৩ সাল। এখানকার গ্রামের সংখ্যা ৩৮ টি এবং মৌজার সংখ্যা ১১ টি।
রুস্তম কাসিমঝানভ
বিশ্ব চ্যাম্পিয়নশীপ
মে, ২০১৪ সালে তার এলো রেটিং ছিল ২৭০০। এরফলে তিনি বিশ্বের ৪৬তম ও উজবেকিস্তানের এক নম্বর দাবাড়ুতে পরিণত হন। তবে, জানুয়ারি, ২০১৩ সালের তালিকায় তার রেটিং ২৭০৯-এ পদার্পণ করেছিল।
২০১০ সালের এশিয়ান গেমসের দাবায় পুরুষদের এককে স্বর্ণপদক পান।
এমাউস সুইস উচ্চ বিদ্যালয়
এমাউস সুইস উচ্চ বিদ্যালয়, এছাড়াও এমাউস সুইস রেফারেল হাসপাতাল স্কুল বা ইএসএইচএস নামক একটি বিদ্যালয়, যা ভারতের চিত্তর জেলার পালামনেরে অবস্থিত। এটি ইন্ডিয়ান সার্টিফিকেট অফ সেকেন্ডারি এডুকেশন (আইসিএসই)-এর স্বীকৃতিপ্রাপ্ত। এর নিকটবর্তী একটি হাসপাতাল রয়েছে যা পালামনেরের মানুষদে চিকিৎসা সেবা দেয় এবং মৌলিক প্রয়োজনীয়তা বিনামূল্যে প্রদান করে।
ক্রসউইন্ডস
ক্রসউইন্ডস (KrossWindZ) কলকাতার একটি বাংলা ব্যান্ড। তারা ভারত ও বিশ্বের অনেক দেশে গান করেছে। তারা পল্লী সঙ্গীত কে নাগরিক সঙ্গীতে পরিনত করে একে জনপ্রিয় করার চেষ্টা করে যাচ্ছে।
সঙ্গীতের ধরন
এই দল্টি মুলত প্রগতিশীল ফিউশন নির্ভর। এরা বিস্বসঙ্গীত, লোকসঙ্গীত করে থাকে। বর্তমানে বান্ডটি আত্মিক ও কথা নির্ভর গানের দিকে বেশি ঝুকেছে।
সঙ্গীতের প্রেরণা
প্যাট মেথেনি, পণ্ডিত ভীমসেন যোশী, জনি মিচেল, বাসুদেব বাউল, গুলাম আলি, এরিক জনসন, স্টিং, ব্রায়ান এনো
ইতিহাস
১৯৯০ সালে ব্যান্ডটি প্রতিষ্ঠিত হয় এবং বিভিন্ন কলেজের অনুষ্ঠানে গাইতে শুরু করে। এখন পর্যন্ত তারা ভারতের সব জায়গায় ভ্রমণ করে বিভিন্ন কলেজ অনুষ্ঠান ও স্টেডিয়াম কনসার্টে অংশগ্রহণ করেছে। এই দলটি বিভিন্ন আন্তর্জাতিক ব্যান্ডদল Herbie Hanock(USA), Sky High(SWEDEN), Tizian Jost(Germany), পণ্ডিত রমেশ মিশ্র(ভারতীয় সারঙ্গী বাদক), The Jazz Ambassadors(USA) এর সাথে কাজ করেছে। বিভিন্ন তথ্যচিত্র ও বিজ্ঞাপণচিত্রে ব্যান্ডটি অংশ নিয়েছে।
রিফাত তুর্ক
রিফাত "জিমি"  তুর্ক (رفعت ترك; רפעת טורק, জন্ম ১৬ই সেপ্টেম্বর ১৯৫৪) হলেন একজন অবসরপ্রাপ্ত আরব-ইসরায়েল ফুটবলার, ম্যানেজার এবং তেল আবিবের প্রাক্তন উপ মেয়র। তুর্ক ছিলেন প্রথম আরব খেলোয়াড় যিনি ইসরায়েল জাতীয় দলের হয়ে খেলেছেন এবং অলিম্পিক গেমসে দেশের প্রতিনিধিত্ব করেছেন।
ফুটবলার হিসেবে কর্মজীবন
তুর্ক জাফায় জন্মগ্রহণ করেছিলেন। তিনি ছিলেন একজন মৎস্যজীবীর পুত্র। অষ্টম শ্রেণীতে পড়ার সময় তিনি পড়াশোনা ছেড়ে দেন। তিনি বাড়ির কাছে হাসান আরগা বিদ্যালয়ে পড়েছেন। তিনি বলেছেন "আমার ক্লাসে আমাদের ৩২ জন ছিল। এর মধ্যে আটজন কখনো ২৫ বছর বয়সে পৌঁছায়নি। তারা সবাই মাদকের অতিরিক্ত মাত্রায় মারা গেছে। আমার ক্লাসের অন্যরা কারাগারে সময় কাটাত। শুধু একজন এবং আমি স্বাভাবিকভাবে বড় হয়েছি।" ১৯৭০ সালে ১৬ বছর বয়সে একজন খেলোয়াড় সন্ধানী (স্কাউট) দ্বারা চিহ্নিত হওয়ার পর, তিনি হাপোয়েল তেল আবিব এফসির যুব দলে যোগদান করেন এবং ১৯৭২ সালে ক্লাবের হয়ে ফুটবল খেলায় আত্মপ্রকাশ করেন।
পরের বছর ইসরায়েল জাতীয় দলের হয়ে তাঁর অভিষেক হয়। ১৯৭৬ গ্রীষ্মকালীন অলিম্পিক প্রতিযোগিতায় ফুটবল টুর্নামেন্টে খেলার সুযোগ পেয়ে তিনি একজন আরব হিসেবে প্রথম অলিম্পিক গেমসে ইসরায়েলের প্রতিনিধিত্ব করেছিলেন। প্রায় প্রতিটি খেলার সময় তুর্ক আরববিরোধী নির্যাতনের শিকার হয়েছিলেন। ১৯৮০ সালে, তিনি ইসরায়েলের বর্ষসেরা খেলোয়াড় নির্বাচিত হন।
১৯৮৪ সালে হাপোয়েল তেল আবিব ত্যাগ করার পর, তুর্ক হাপোয়েল জেরুজালেমের হয়ে স্বাক্ষর করে খেলার জন্য চুক্তিবদ্ধ হন। তিনি ১৯৮৭ সালে খেলা থেকে অবসর নেন, এবং ক্লাবের ব্যবস্থাপক (ম্যানেজার) হওয়ার দিকে মনোনিবেশ করেন। তিনি হাপোয়েল তাইবে এফসি সহ বেশ কয়েকটি ক্লাবে ব্যবস্থাপক হিসেবে কাজ করেছেন। প্রথম আরব ক্লাব হিসেবে হাপোয়েল তাইবে শীর্ষ বিভাগে খেলেছিল।
২০১৫ সালের ৭ই জুলাই তারিখে তিনি ম্যাককাবি আহি নাজারেথ এফ.সি. ক্লাবে নিসান ইয়েহজ্কেলর স্থলাভিষিক্ত হন। ২০১৬ সালের ১৩ই জানুয়ারি তারিখে তাঁকে চাকরি থেকে বরখাস্ত করা হয়।
রাজনৈতিক কর্মজীবন
তুর্ক মেরেটজের সদস্য এবং ১৯৯৮ সালে তিনি তেল আবিব-ইয়াফো পৌরসভায় নির্বাচিত হন। ২০০৩ সালে, তিনি শহরের উপ মেয়র নির্বাচিত হন।
ব্যক্তিগত জীবন
তুর্কের ছেলে হানেস হাপোয়েল তেল আবিবের যুব ব্যবস্থার অংশ।
বৃষ (জ্যোতিষ শাস্ত্র)
বৃষ রাশি ইংরেজি নাম টরাস (Taurus)। বৃষ রাশির অধিপতি হল শুক্র ।
পুশ-আপ
পুশ আপ হল একটি অতি পরিচিত সরঞ্জামবিহীন শরীরচর্চা যেখানে প্রন পজিশন বা উপুড় হয়ে শুয়ে থাকা অবস্থায় দুই হাত বা বাহুর উপর ভর করে শরীর ওঠানামা করা হয়। প্রচলিত বাংলায় এটি বুক ডাউন নামে পরিচিত। পূর্বে একে ফ্লোর ডিপ নামে অভিহিত করা হত।
অতীতে এটির ওঠানামাকে "ফ্লোর ডিপ" বলা হত।
শব্দ তত্ত্ব
আমেরিকান ইংরেজি ভাষায় এই শব্দটি প্রথম আনুমানিক ১৯০৫ থেকে ১৯১০ সালের মধ্যবর্তী সময়ে ব্যবহৃত হয় এবং ব্রিটিশ ইংরেজিতে প্রেস-আপ নামে প্রথম ১৯২৮ সালে ব্যবহৃত হয়।
ব্যবহৃত পেশি
এই ব্যায়ামে মূলত বুক,বাহু এবং কাঁধের পেশী ব্যবহৃত হয়।তবে এই পেশীগুলোর সঙ্গে সংযুক্ত অন্যান্য পেশীগুলোও স্বভাবত স্বল্পভাবে ব্যবহৃত হয়| সেনাবাহিনীর নবীন সদস্যগণ প্রায়শই তাঁদের শারীরিক প্রশিক্ষণের অংশ হিসেবে এই ব্যায়ামটি করে থাকেন|
হিন্দু পুশআপ
থাম্ব|হিন্দু পুশ আপ বা হনুমান পুশ আপ ভারত ও পাকিস্তানের শরীরচর্চা সংস্কৃতির এবং ভারতীয় পালোয়ানি মার্শাল আর্টের একটি অতি পরিচিত অংশ। এটি ড্যান্ড হিসাবেও পরিচিত।
ইংউচৌ ইয়াংথৎসে নদী সেতু
ইংউচৌ ইয়াংথৎসে নদী সেতু হল চীনের হুপেই প্রদেশের উহানের শহরে ইয়াংথৎসে নদীর উপর দ্বিতীয় চক্রপথের দক্ষিণ অংশ বহনকারী একটি সড়ক সেতু। এটি পরপর দুটি ৮৫০ মিটার (২,৭৯০ ফুট) স্প্যান সহ বিশ্বের দীর্ঘতম ঝুলন্ত সেতুগুলির মধ্যে একটি। সেতুটি নির্মাণে ৩০৮ কোটি ইউয়ান খরচ হয়েছিল, এবং এটি ২০১৪ সালের ২৮শে ডিসেম্বর যানবাহন চলাচলের জন্য খোলা হয়েছিল।
ইংউচৌ-এর আক্ষরিক অর্থ হল "তোতা দ্বীপ", একটি বিখ্যাত দ্বীপ যা থাং রাজবংশের কবিতায় বহুবার উল্লেখ করা হয়েছে, কিন্তু এখন নদীর পুনঃনির্দেশের কারণে হানইয়াং-এর অংশ হয়েছে।
জাহাঙ্গীরপুর ইউনিয়ন
জাহাঙ্গীরপুর ইউনিয়ন বাংলাদেশের ময়মনসিংহ জেলার নান্দাইল উপজেলার অন্তর্গত একটি ইউনিয়ন।
নামকরণ
চন্দ্রাবতী প্রণীত মলুয়া পালায় জাহাঙ্গীরপুর গ্রামের নাম পাওয়া যায়। এই পালাতেই দেওয়ান বংশোদ্ভূত জাহাঙ্গীর দেওয়ান নামের চরিত্রের বর্ণনা পাওয়া যায়। ধারণা করা হয়, জাহাঙ্গীর দেওয়ানের নামেই গ্রাম ও ইউনিয়নের নামকরণ করা হয়েছে।
শিক্ষার হার ও শিক্ষা প্রতিষ্ঠান
শিক্ষার হার:
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
প্রয়োজনীয় রান রেট
থাম্ব|300x300পিক্সেল| স্কোরবোর্ড প্রয়োজনীয় রান রেট দেখাচ্ছে (১.৩)। ক্রিকেটে, প্রয়োজনীয় রান রেট (RRR), বা জিজ্ঞাসার হার হল সেই রান রেট (প্রতি ওভারে রানের গড় সংখ্যা) বর্তমান ম্যাচ জিততে ব্যাটিং দলকে যা অবশ্যই অর্জন করতে হবে। অন্য ভাষায় বলা যায়, ম্যাচটি জিততে ব্যাটিং দলের প্রয়োজন মোট রানের সংখ্যাকে, ম্যাচের বাকি ওভারের সংখ্যা দিয়ে ভাগ করে যা পাওা যায় তাই প্রয়োজনীয় রান রেট।
প্রয়োজনীয় রান রেট সাধারণত একটি পরিসংখ্যান যা টি- টোয়েন্টি এবং একদিনের আন্তর্জাতিক ম্যাচ সহ সীমিত ওভারের ম্যাচের সময় রিয়েল-টাইমে ট্র্যাক করা হয়। এটি সাধারণত দ্বিতীয় ইনিংসে দেখানো হয়, যখন সেই ইনিংসে ব্যাটিং করা পক্ষ প্রথম ইনিংস থেকে অন্যের রানের মোট সংগ্রহ তাড়া করে। উচ্চ প্রয়োজনীয় রান রেট অর্জন করা আরও কঠিন, কারণ তখন ব্যাটসম্যানরা সীমিত সংখ্যক ডেলিভারির মধ্যে বেশি রান করতে বাধ্য হয়। প্রয়োজনীয় রান রেট টেস্ট ক্রিকেটেও ব্যবহার করা যেতে পারে, সাধারণত একটি ম্যাচের চতুর্থ ইনিংসে, যখন ব্যাটিং দল সীমিত সংখ্যক সম্ভাব্য ওভার খেলা বাকি রেখে প্রতিপক্ষ দলের মোটের তাড়া করে, যদিও শব্দটির ব্যবহার টেস্ট ক্রিকেটে সাধারণত কম।
সাম্প্রতিক সময়ে, প্রয়োজনীয় রান রেট প্রায়শই বিশেষভাবে উচ্চ হওয়ার প্রবণতা দেখা যায় কারণ ব্যাটিং দলগুলি উচ্চ রানের টোটাল তাড়া করতে অভ্যস্ত হয়ে উঠেছে, বিশেষ করে টি-টোয়েন্টি ক্রিকেটে।
টাইব্রেকারে (যেমন সুপার ওভার ) ম্যাচগুলিতে, একটি তাড়াকারী দল প্রয়োজনীয় রান রেট থেকে সামান্য কম স্কোর করে খেলা জিততে পারে, যতক্ষণ না তারা অন্য দলের সাথে টাই থাকে।
দ্বিতীয় মহম্মদ মহবত খানজী
দ্বিতীয় মহম্মদ মহবত খানজী (১০ই মে, ১৮৩৮- ২৯শে সেপ্টেম্বর, ১৮৮২) জুনাগড় রাজ্যের অষ্টম নবাব ছিলেন।
সংক্ষিপ্ত জীবনী
দ্বিতীয় মহম্মদ মহবত খানজী জুনাগড় রাজ্যের ষষ্ঠ নবাব দ্বিতীয় মহম্মদ বাহাদুর খানজীর মধ্যম পুত্র ছিলেন। তার মাতার নাম ছিল নাজু বিবি। ১৮৫১ খ্রিষ্টাব্দে জ্যৈষ্ঠ ভ্রাতা দ্বিতীয় মহম্মদ হামিদ খানজীর মৃত্যু হলে তিনি সিংহাসনে আরোহণ করেন। তার মাতা ও এক উচ্চাকাঙ্খী সভাসদের কড়া নজর থেকে পালিয়ে তিনি ওয়ান্থালি পালিয়র ব্রিটিশদের সাহায্য প্রার্থনা করেন। ১৮৬২ খ্রিষ্টাব্দের ১১ই মার্চ ইসলামী আইন অনুসারে তাকে উত্তরাধিকারের সনদ প্রদান করা হয়। ১৮৭৭ খ্রিষ্টাব্দের ১লা জানুয়ারী তিনি দিল্লীর দরবারে গেলে তার সম্মানে পনেরো বার তোপ দেগে সেলাম জানানো হয়। দেওয়ান অমর সিংহের সহায়তায় তিনি জুনাগড় শহরকে আধুনিকীকরণ ও সৌন্দর্য্যবর্ধনের কাজে তদারক করেন। তার আমলে রাজ্যে গথিক স্থাপত্যকলায় বেশ কিছু শিক্ষাপ্রতিষ্ঠান, চিকিৎসালয়, বিচারালয় প্রভৃতি স্থাপিত হয়।
পরিবার
দ্বিতীয় মহম্মদ মহবত খানজী ১৮৫১ খ্রিষ্টাব্দে রাধনপুর রাজ্যের নবাব মহম্মদ জোরাওয়ার শের খানের জ্যেষ্ঠা কন্যা কমল বখতেকে বিবাহ করেন। এছাড়া ১৮৫৩ খ্রিষ্টাব্দে লাডলি বিবি এবং ১৮৬৬ খ্রিষ্টাব্দে সর্দার বখতে বেগম নামক দুইজনকে বিবাহ করেন। এছাড়া মাহুতকন্যা নূর বিবি, প্রাক্তন নর্তকী ছোটিবু ও নানিবু তার পত্নী ছিলেন। তিনি লাডলি বিবির গর্ভে তৃতীয় মহম্মদ বাহাদুর খানজী, নূর বিবির গর্ভে মহম্মদ রসুল খানজী এবং ছোটিবুর গর্ভে মহম্মদ আদিল খানজি নামক তিন পুত্রসন্তানের জন্মদেন। এছাড়া ১৮৭৬ খ্রিষ্টাব্দে তাজ বখতে নামক তার এক কন্যাসন্তানের জন্ম হয়।
লা-সুম-র্গ্যাল-বা-ব্যাং-ছুব
লা-সুম-র্গ্যাল-বা-ব্যাং-ছুব পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পণ্ডিত ছিলেন।
সংক্ষিপ্ত জীবনী
লাং-গ্রো-দ্কোন-ম্ছোগ-'ব্যুং-গ্নাস শান্তরক্ষিত দ্বারা দীক্ষাপ্রাপ্ত প্রথম সাতজন তিব্বতীদের মধ্যে একজন ছিলেন। তিনি পদ্মসম্ভবের পঁচিশজন প্রধান শিষ্যের মধ্যেও একজন। তিনি বেশ কিছু সংস্কৃত গ্রন্থের তিব্বতী অনুবাদ করেন। নাম-ম্খাই-স্ন্যিং-পোর সঙ্গে তিনি তিব্বত সম্রাট খ্রি-স্রোং-ল্দে-ব্ত্সানের স্ত্রী ও পদ্মসম্ভবের ধর্মসঙ্গিনী য়ে-শেস-ম্ত্শো-র্গ্যালের জীবনী রচনা করেন।
মেরি ল্যাস্কার
মেরি উডার্ড ল্যাস্কার (৩০ নভেম্বর ১৯০০-২১ ফেব্রুয়ারি ১৯৯৪) একজন আমেরিকান স্বাস্থ্যকর্মী ও মানবসেবী ছিলেন। তিনি চিকিৎসাবিষয়ক গবেষণার জন্য অর্থ উত্তোলন করেন এবং ল্যাস্কার ফাউন্ডেশন প্রতিষ্ঠা করেন।
প্রারম্ভিক জীবন
মেরি ল্যাস্কার মার্কিন যুক্তরাষ্ট্রের উইসকনসিন অঙ্গরাজ্যের ওয়াটারটাউনে জন্মগ্রহণ করেন। তার মাতার নাম সারা জনসন উডার্ড ও পিতার নাম ফ্র্যাঙ্ক এলউইন উডার্ড। ল্যাস্কার উইসকনসিন ম্যাডিসন বিশ্ববিদ্যালয়ে পড়ালেখা করেন। র‍্যাডক্লিফ কলেজ হতে শিল্পের ইতিহাস বিষয়কে মুখ্য বিষয় হিসেবে নিয়ে তিনি স্নাতক হন। ল্যাস্কার যখন বেড়ে উঠছিলেন,তখন তার নাগরিককর্মী মা তার মনে নগরের সৌন্দর্যায়ণের গুরুত্ব উপলব্ধি করার মত মূল্যবোধ অনুপ্রবিষ্ট করান।
ল্যাস্কার নিউ ইয়র্ক সিটির রেইনহার্ড চিত্রশালায় শিল্পকর্ম বিক্রেতা হিসেবে কর্মজীবন গড়ে তুলেন। তিনি রেইনহার্ড চিত্রশালার মালিক পল রেইনহার্ডের সঙ্গে বিবাহবন্ধনে আবদ্ধ হন।  বিবাহবিচ্ছেদের পর তিনি হলিউড প্যাটার্নস নামক একটি ফেব্রিক কোম্পানি প্রতিষ্ঠা করেন।
স্বাস্থ্যকর্মী
মেরি ল্যাস্কার ১৯৩৮ সালে আমেরিকার জন্ম নিয়ন্ত্রণ ফেডারেশনের সভাপতিত্ব লাভ করেন। এটি পরিকল্পিত অভিভাবকত্ব (প্ল্যানড প্যারেন্টহুড) ফাউন্ডেশনের পূর্বসূরি।
তিনি লর্ড অ্যান্ড টমাসের বিজ্ঞাপনী নির্বাহী অ্যালবার্ট ল্যাস্কারের সঙ্গে দ্বিতীয়বার বিবাহবন্ধনে আবদ্ধ হন। ১৯৫২ সালে অ্যালবার্ট কোলন ক্যান্সারে পরলোকগমন করেন। অত্যন্ত পরিহাসের বিষয় এই যে, অ্যালবার্ট ল্যাস্কারের বিজ্ঞাপনী সংস্থা তামাক সেবনে উৎসাহিত করতে বিজ্ঞাপন প্রচার করত। যেহেতু নারীরা সেকালে পুরুষদের তুলনায় তুলনামূলকভাবে কম ধূমপান করত, তাই ঐসকল বিজ্ঞাপনের উদ্দেশ্য ছিল নারীদের ধূমপানে উদ্বুদ্ধ করা।
মেরি ল্যাস্কার রাষ্ট্রপতি হ্যারি এস ট্রুম্যানের সার্বজনীন স্বাস্থ্যবীমা প্রস্তাব সমর্থন করেছিলেন। কিন্তু প্রস্তাবটি ব্যর্থ হলে ল্যাস্কার গবেষণাকার্যে অর্থায়ন শুরু করেন।
১৯৪২ সালে মেরি ও তার স্বামী ল্যাস্কার ফাউন্ডেশন প্রতিষ্ঠা করেন। আমেরিকার চিকিৎসা গবেষণা ক্ষেত্রে ল্যাস্কার পুরস্কার সবচেয়ে সম্মানজনক পুরস্কার বিবেচিত হয়। ২০১৫ সাল পর্যন্ত প্রাপ্ত তথ্য অনুযায়ী, ৮৭ জন ল্যাস্কার পুরস্কার বিজয়ী নোবেল পুরস্কার লাভ করেছেন।
আধুনিক বিজ্ঞাপনী রীতিনীতি ব্যবহার করে ল্যাস্কার দম্পতি ক্যান্সার প্রতিহতকরণের পদ্ধতি প্রচার করেন। তারা আমেরিকার কর্কটরোগ নিয়ন্ত্রণ সমিতিতে যোগদান করেন এবং নিয়ন্ত্রণ শব্দটি ছেঁটে দিয়ে এর নাম দেন "মার্কিন কর্কটরোগ সমিতি।" ল্যাস্কার দম্পতি সমিতির পরিচালকমণ্ডলীকে উৎখাত করে একে নতুনরূপে সাজানোর উদ্যোগ গ্রহণ করেন। ধূমপানবিরোধী বিজ্ঞাপন প্রচারের মাধ্যমে তারা ফুসফুসের ক্যান্সার নিয়ন্ত্রণে উদ্যোগ নেন। তারা এর মাধ্যমে টিভিতে ধূমপান উৎসাহিত করা বিজ্ঞাপনগুলোর  প্রভাব মোকাবিলা করা সম্ভব হয়।
আমেরিকার জাতীয় স্বাস্থ্য ইনস্টিটিউটের সম্প্রসারণেও তিনি ভূমিকা রাখেন। তার উদ্যোগের ফলে এর বাজেট ২,০০০ গুণ বৃদ্ধি পায়। ১৯৪৫ সালে এর বাজেট ছিল ২.৪ মিলিয়ন ডলার এবং ১৯৮৫ সালে ৫.৫ বিলিয়ন ডলার।
১৯৬০ সালে লিন্ডন বি. জনসন যাতে রাষ্ট্রপতি নির্বাচনে ডেমোক্রেটিক পার্টির মনোনয়ন লাভ করেন, সেজন্য ইলিনর রুজভেল্টের সমর্থন আদায়ে ল্যাস্কার চেষ্টা করেন। লেডি বার্ড জনসন তার বই "এ হোয়াইট হাউস ডায়রি"-তে একাধিকবার ল্যাস্কারের কথা উল্লেখ করেন। তিনি মেরির বাসভবনকে "মনোরম, স্বর্ণের মত শোভাপ্রদ" উল্লেখ করেন। পোটোম্যাক নদীর ধারে ড্যাফোডিল ফুলের ঝাড় রোপণের জন্য লেডি বার্ড জনসন মেরিকে ধন্যবাদ জানান।
ল্যাস্কার ১৯৭১ সালে কর্কটরোগের বিরুদ্ধে যুদ্ধে মার্কিন সরকারের অর্থায়ন লাভেও ভূমিকা রাখেন।
তামিল জাতি
তামিল জাতি (তামিল: தமிழர்; tamiḻar) ভারতীয় রাজ্য তামিলনাড়ু ও শ্রীলঙ্কার উত্তর-পূর্বাঞ্চলে বসবাসকারী একটি দ্রাবিড় নৃ-ভাষাগত জনগোষ্ঠী। এই জাতির মানুষেরা তামিল ভাষায় (তামিল: தமிழ்) ভাষায় কথা বলেন। তামিল জাতির ইতিহাস দুই হাজার বছরের প্রাচীন। যারা তামিল বংশে জন্মগ্রহণ করে তারা তামিলীয় বলে বিবেচিত হয়। তামিলরা ভারতের জনসংখ্যার ৫.৯% (প্রধানত তামিলনাড়ু এবং পুদুচেরিতে বেশি), শ্রীলঙ্কায় ১৫% ( শ্রীলঙ্কা মুরস ব্যতীত),  মালয়েশিয়ায় ৭%, মরিশাসে ৬% এবং ৫% সিঙ্গাপুরে। এছাড়া সারা বিশ্বেই এই জাতির অভিবাসনকারী প্রবাসী সদস্যদের দেখা মেলে। তামিলরা মূলত হিন্দু ধর্মাবলম্বী।
তামিল ভাষা ধ্রুপদি ভাষার মর্যাদা প্রাপ্ত প্রথম ভারতীয় ভাষা। দ্রাবিড় ভাষাগোষ্ঠী মধ্যে এই ভাষার সাহিত্যই প্রাচীনতম। তামিলদের শিল্প ও স্থাপত্যকলা ভারতীয় তথা দক্ষিণ-পূর্ব এশিয়ার শিল্পকলার জগতে বিশেষ অবদান রেখেছে। তামিলদের প্রসিদ্ধ নটরাজ স্থাপত্য হিন্দুধর্মের একটি বিশ্বজনীন প্রতীক। প্রাচীন তামিল দেশে সৃষ্ট সংগীত ও মন্দির স্থাপত্য আজও অধীত ও অনুশীলিত হয়ে থাকে। এই কারণে তামিল সভ্যতাকে বিশ্বের সর্বশেষ বিদ্যমান ধ্রুপদি সভ্যতা বলা হয়। তামিল পল্লব সাম্রাজ্যে দক্ষিণী ব্রাহ্মীর অন্যতম রূপভেদ পল্লব লিপি ব্যবহৃত হত। এই লিপি বর্মি, খমের, থাই, লাও ও জাভা লিপির মতো দক্ষিণ-পূর্ব এশিয়ার প্রাচীন বর্ণমালাগুলির উৎস।
ভারতীয় তামিল
অধিকাংশ ভারতীয় তামিল বসবাস করেন তামিল নাড়ু রাজ্যে। প্রাক্তন ফরাসি ঊপনিবেশ, বর্তমানে কেন্দ্রশাসিত অঞ্চল পুদুচেরিতে তামিলরাই সংখ্যাগুরু। আন্দামান এবং নিকোবার দ্বীপপুঞ্জের জনসংখ্যার কমপক্ষে এক-ষষ্ঠমাংশ তামিল।
ভারতের অন্যান্য অংশেও তামিল সম্প্রদায়ের বসতী রয়েছে। এদের অধিকাংশই সাম্প্রতিক, ঊপনিবেশিক এবং উত্তর-ঊপনিবেশিক আমলের, বিশেষ করে দক্ষিণ কর্নাটকের হেবার এবং মান্দিয়াম তামিল সম্প্রদায় (২৯ লাখ), পুনে, মহারাষ্ট্র (১৪ লাখ), অন্ধ্র প্রদেশ (১২ লাখ), কেরালার পালাক্কাদ (৬ লাখ) এবং দিল্লীর (১ লাখ) — অন্তত মধ্যযুগ থেকে চলে আসছে।
ভাষা ও সাহিত্য
থাম্ব|227x227পিক্সেল|ঋষি আগাথিয়ার, [[প্রাচীন তামিল ভাষা|প্রাচীন তামিল সাহিত্যের অন্যতম অবদানকারী]] তামিলদের তামিল ভাষার প্রতি দৃঢ় অনুরাগ রয়েছে, যা সাহিত্যে প্রায়শই তামিলআননাই, "তামিল মা" নামে পূজিত হয়। এটি ঐতিহাসিকভাবে এখনও অনেকাংশে তামিল পরিচয়ের কেন্দ্রবিন্দু। এটি একটি দ্রাবিড় ভাষা , উত্তর ভারতের ইন্দো-ইউরোপীয় ভাষাগুলির সাথে সামান্য সম্পর্ক রয়েছে । ভাষাটি অন্যান্য দ্রাবিড় ভাষার তুলনায় সংস্কৃত দ্বারা অনেক কম প্রভাবিত হয়েছে এবং যদিও বর্তমানে সংস্কৃত ও ইংরেজি থেকে অনেক শব্দ এই ভাষায় স্থান পেয়েছে, তবুও এটি প্রোটো-দ্রাবিড়ের অনেক বৈশিষ্ট্য সংরক্ষণ করে । তামিল সাহিত্য যথেষ্ট প্রাচীন। ভারত সরকার কর্তৃক তামিলকে একটি ধ্রুপদী ভাষা হিসেবে স্বীকৃতি দেওয়ার সিদ্ধান্তকে ভিত্তি করে। শাস্ত্রীয় তামিল সাহিত্য, যা গীতিকবিতা থেকে শুরু করে কাব্যতত্ত্ব এবং নৈতিক দর্শনের উপর কাজ করে। অন্যান্য ভারতীয় ভাষার সমসাময়িক এবং পরবর্তী সাহিত্য থেকে উল্লেখযোগ্যভাবে আলাদা এবং দক্ষিণ এশিয়ার ধর্মনিরপেক্ষ সাহিত্যের প্রাচীনতম অংশের প্রতিনিধিত্ব করে।
মারিয়া আহমেদ দিদি
মারিয়া আহমেদ দিদি হচ্ছেন একজন মালদ্বীপের সংসদ সদস্য এবং একজন নারী অধিকার কর্মী। তিনি যুক্তরাজ্য থেকে তার আইন ডিগ্রী অর্জন করেন এবং মালদ্বীপের প্রথম যোগ্যতাসম্পন্ন মহিলা আইনজীবী হন। নভেম্বরে ২০০৫-এ তিনি একজন সংসদ সদস্য নির্বাচিত হন, কিন্তু বিরোধী দলের সাথে যোগ দেন। তিনি মার্চ ২০০৮ থেকে ২০১১ সাল পর্যন্ত মালদ্বীপের ডেমোক্রেটিক পার্টির সভাপতি ছিলেন।
প্রেসিডেন্ট ইব্রাহিম মোহাম্মদ সলিহ কর্তৃক নিয়োগের পর ১৭ই নভেম্বর ২০১৮ সালে তিনি মালদ্বীপের প্রথম মহিলা প্রতিরক্ষামন্ত্রী হন। ১৮ই নভেম্বর ২০১৮-এ মারিয়া আহমেদ দিদি মালদ্বীপের জাতীয় প্রতিরক্ষা বাহিনীর সদস্যদের সাথে নতুন প্রতিরক্ষা মন্ত্রী হিসাবে তার প্রথম সরকারি বৈঠক করেন।
রাজনৈতিক কর্মজীবন
মার্চ ২০০৬-এ, গভীর রাতের বেলায় তার বাড়ি থেকে একজন মহিলা অধিকার কর্মীকে পুলিশ গ্রেফতার করলে তার প্রতিক্রিয়ায়, দিদি মালদ্বীপের প্রথম নারী অধিকার সমাবেশ সংগঠিত করেন। তার প্রচেষ্টার বিরোধীরা তার দিকে তেলের ব্যাগ ছুড়ে মারে এবং রাস্তা থেকে তার মোটরবাইক নিয়ে চলে যায়, কিন্তু সমাবেশ পরিকল্পনা অনুযায়ী চলেছিল। ২০০৭-এ তিনি আন্তর্জাতিক সাহসী নারী পুরস্কার লাভ করেন।
২০১২ সালের ফেব্রুয়ারিতে সাবেক রাষ্ট্রপতি মোহাম্মদ নাশিদের বিতর্কিত বহিষ্কারের প্রতিবাদ করলে তাকে মারধর করে গ্রেফতার করা হয়। তিনি যখন একটি দোকানে ছিলেন, তার মুখের মধ্যে আঘাত করা হয় এবং তাকে দূরে টেনে নিয়ে আসা হয়। দায়িত্বপ্রাপ্ত কর্মকর্তা হামলার অভিযোগে অভিযুক্ত হন। এক সাক্ষাৎকারে তিনি বলেন, মালদ্বীপের উপর ভারত আক্রমণ করতে পারে যা মালদিভিয়ানদের মধ্যে বিতর্কের সৃষ্টি করে, লোকেরা তার পদত্যাগ দাবি করেছিল।
বস্তী লোকসভা কেন্দ্র
বস্তি লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫১ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর বস্তি শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৫ টি বিধানসভা কেন্দ্র নিয়ে গঠিত।  এগুলি হল-
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।
বস্তি লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী হরিশ দ্বিবেদী।
আদি শঙ্করের রচনাবলি
অদ্বৈতবাদী হিন্দু দার্শনিক আদি শঙ্কর বহু গ্রন্থ রচনা করেছিলেন। এই গ্রন্থগুলি প্রস্থানত্রয়ীর (উপনিষদ্‌, ভগবদ্গীতা ও ব্রহ্মসূত্র) অদ্বৈতবাদী ব্যাখ্যার কেন্দ্রীয় ভিত্তি। তাঁর রচনায় অদ্বৈত বেদান্ত দর্শনকে যুক্তিসঙ্গতভাবে প্রতিষ্ঠা করা হয়েছে।
রচনাপদ্ধতি
আদি শঙ্কর বেদ ও অন্যান্য হিন্দু শাস্ত্র থেকে গৃহীত উদ্ধৃতির ভিত্তিতে অদ্বৈত বেদান্ত মতবাদকে প্রতিষ্ঠা করেছেন। তাঁর রচনার একটি বৃহত্তর অংশ প্রকৃতিগতভাবে তার্কি। সাংখ্য, বৌদ্ধ, জৈন, বৈশেষিক ও অন্যান্য অবৈদান্তিক হিন্দু দার্শনিক মতবাদগুলির বিরুদ্ধে তিনি তাঁর তার্কিক সিদ্ধান্তগুলি প্রয়োগ করেছেন।
রচয়িতা
আদি শঙ্করের দুটি প্রধান গ্রন্থ বিবেকচূড়ামণি ও মাণ্ডূক্য উপনিষদ্‌ ভাষ্য তাঁর রচনা কিনা তা নিয়ে কোনো কোনো গবেষক সংশয় প্রকাশ করেছেন। অন্যান্য গবেষকদের মতে অবশ্য ব্রহ্মসূত্র, মুখ্য উপনিষদ্‌গুলি এবং ভগবদ্গীতার শাঙ্কর ভাষ্য যে আদি শঙ্করের রচনা তা নিয়ে কোনো সংশয় নেই।
শ্রেণীবিভাগ
প্রথাগতভাবে আদি শঙ্করের রচনাবলিকে তিনটি শ্রেণীতে ভাগ করা হয়:
ভাষ্যগুলিতে অদ্বৈত বেদান্ত দর্শনের দৃষ্টিকোণ থেকে হিন্দুধর্মের প্রধান ধর্মগ্রন্থগুলির একটি যুক্তিসঙ্গত ব্যাখ্যা দেওয়া হয়েছে। প্রকরণ গ্রন্থগুলিতে অদ্বৈত দর্শনের শিক্ষার্থীরা যাতে এই মতবাদ ঠিকভাবে বুঝতে পারেন, সেই কারণে বিভিন্ন পদ্ধতির কথা বলা হয়েছে। স্তোত্রগুলি হল বিভিন্ন দেবদেবীর ভক্তিমূলক বন্দনাগীতি। আদি শঙ্করের রচনাবলির আংশিক তালিকা নিচে দেওয়া হল:
ভাষ্য
আদি শঙ্কর নিম্নোক্ত গ্রন্থগুলির ভাষ্য রচনা করেছিলেন:
প্রকরণ গ্রন্থ
আদি শঙ্কর নিম্নোক্ত প্রকরণ গ্রন্থগুলি রচনা করেছিলেন:
স্তোত্র
আদি শঙ্কর শিব, বিষ্ণু, দুর্গা, গণেশ ও সুব্রহ্মণ্যের উপর একাধিক স্তোত্র রচনা করেছিলেন।
সংস্করণ
আদি শঙ্করের রচনাবলির একাধিং সংস্করণ পাওয়া যায়। সেগুলির মধ্যে কয়েকটি নিচে দেওয়া হল:
উদজিমা ওয়া ইয়া মাসিওয়া
উদজিমা ওয়া ইয়া মাসিওয়া (শিমাসিওয়া: "Udzima wa ya Masiwa"; ইংরেজি: "The Union of the Great Islands", বাংলা: "বিশাল দ্বীপপুঞ্জের ইউনিয়ন") কোমোরোস দ্বীপপুঞ্জের জাতীয় সঙ্গীত। ১৯৭৮ সালে স্বাধীনতার ওপর একে অবলম্বন করা হয়েছিল। এটি গানের কথা দিয়েছেন "Said Hachim Sidi Abderemane" এবং সুর দিয়েছেন "Said Hachim Sidi Abderemane" ও "কামিলদিন আবদাল্লাহ"।
বাংলাদেশে কম্পিউটারের ইতিহাস
ষাটের দশকে দেশে ও বিদেশে বৈজ্ঞানিক গবেষণাসহ ব্যাংক-বীমা ও ব্যবসা-বাণিজ্যে দ্রুত প্রসার ঘটতে শুরু করে; এবং এজন্য রুটিন হিসাবের পরিমাণ যেমন বৃদ্ধি পায় তেমনি প্রয়োজন হয়ে পড়ে হিসাবে দ্রুততা আনয়নের। বড় বড় অনেক প্রতিষ্ঠানে হাতে-কলমে হিসাব পরিচালনা প্রায় অসম্ভব হয়ে ওঠে। এসময় দেশের কয়েকটি বৃহৎ প্রতিষ্ঠান ব্যয়বহুল মেইনফ্রেম কম্পিউটার স্থাপন করে। ষাটের দশকের শেষ দিকে তদানীন্তন হাবিব ব্যাংক IBM 1401 কম্পিউটার এবং ইউনাইটেড ব্যাংক IBM 1901 কম্পিউটার স্থাপন করে। প্রধানত ব্যাংকের যাবতীয় হিসাব-নিকাশের জন্য ব্যবহূত এসব কম্পিউটার ছিল তৃতীয় প্রজন্মের মেইনফ্রেম ধরনের।
বাংলা সফটওয়্যার উদ্ভাবনের ইতিহাস
আই.বি.এম কম্পিউটারের ব্যবহারকারী আগাগোড়াই বেশি এবং এ বিপুলসংখ্যক ব্যবহারকারীর কথা বিবেচনা করেই ১৯৯২ সালের প্রথম দিকে ‘বর্ণ’ নামে একটি স্বয়ংসম্পূর্ণ বাংলা ওয়ার্ডপ্রসেসিং সফটওয়্যার উদ্ভাবন করে উচ্চ মাধ্যমিক পর্যায়ের দুজন ছাত্র রেজা-ই আল আমিন আব্দুল্লাহ (অঙ্ক) ও মোঃ শহীদুল ইসলাম (সোহেল)। প্রতিভাবান দু কিশোর প্রোগ্রামারের নিজস্ব প্রতিষ্ঠান সেইফওয়ার্কস-এর পক্ষ থেকে এ স্বয়ংসম্পূর্ণ ওয়ার্ডপ্রসেসরটির উদ্ভাবন ছিল বাংলা সফটওয়্যারের ইতিহাসে এক যুগান্তকারী ঘটনা। ওয়ার্ডপ্রসেসরটি ছিল ‘ডস’ (Disk Operating System - DOS) ভিত্তিক, কিন্তু প্রোগ্রামটির নিজস্ব আঙ্গিক ছিল উইন্ডোস (Windows)-এর মতো। বর্ণ-তে তিন ধরনের কি-বোর্ড ব্যবহার করা যেতো মুনীর, বিজয় এবং ইজি কি-বোর্ড (easy keyboard)। বর্ণ সফটওয়্যারটিতে কি-বোর্ড পুনর্গঠনের (customise) সুবিধাও অন্তর্ভুক্ত ছিল। অর্থাৎ, কেউ ইচ্ছা করলে নিজের পছন্দ বা সুবিধা অনুযায়ী নতুন কি-বোর্ড লে-আউট তৈরি করে নেওয়ার স্বাধীনতা ছিল।পরবর্তীকালে মাইক্রোসফট কর্পোরেশন ক্রমাগত উন্নত থেকে উন্নততর সংস্করণের ওয়ার্ড প্রসেসর বাজারে ছাড়তে থাকলে ১৯৯৩ সালে বাংলা ফন্ট ও বাংলা কি-বোর্ডকে আই.বি.এম কম্পিউটারের আধুনিক অপারেটিং সিস্টেম ‘মাইক্রোসফট উইন্ডোজ’ (Microsoft Windows)-এর সঙ্গে ব্যবহারের জন্য ইন্টারফেস ‘বিজয়’ উদ্ভাবিত হয়। এর পর ১৯৯৪ সালে ‘লেখনী’ নামেও একটি ইন্টারফেস তৈরি হয়। যদিও ‘আবহ’ (১৯৯২-এর শেষে উদ্ভাবিত) আই.বি.এম কম্পিউটারে ব্যবহার উপযোগী প্রথম ইন্টারফেস, কিন্তু কিছু ত্রুটির কারণে এটি তেমন একটা ব্যবহূত হয়নি।
মাতেও কোভাচিচ
মাতেও কোভাচিচ ( জন্ম ৬ মে ১৯৯৪) হলেন একজন ক্রোয়েশীয় পেশাদার ফুটবলার। তিনি ইংল্যান্ডের ক্লাব ম্যানচেস্টার সিটি ও ক্রোয়েশিয়া জাতীয় দলের হয়ে মধ্যমাঠের খেলোয়াড় হিসেবে খেলে থাকেন। বাম পাশের উইঙ্গার ও আক্রমণভাগের মিডফিল্ডার হিসেবে খেলার জন্য তাকে বৈচিত্রধর্মী মিডফিল্ডার হিসেবে গণ্য করা হয়।
কোভাচিচ ১৬ বছর বয়সে দিনামো জাগরেবের হয়ে তার পেশাদারী কর্মজীবন শুরু করেন। তিনি এই দলের হয়ে দুটি প্রতিযোগিতামূলক লিগ শিরোপা জয়লাভ করেন। ২০১৩ সালে তিনি ইন্টার মিলানে যোগদান করেন। ২০১৪-১৫ মৌসুমের পর তিনি রিয়াল মাদ্রিদে চলে যান, সেখানে তিনি ২০১৫-১৬, ২০১৬-১৭ ও ২০১৭-১৮ চ্যাম্পিয়ন্স লিগ জিতেন। ২০১৮ সালে এক বছরের জন্য তিনি ধারে চেলসিতে যোগ দেন। সেখানে তিনি ২০১৮-১৯ ইউরোপা লিগ জিতেন এবং এই ক্লাবের সাথে স্থায়ীভাবে চুক্তিবদ্ধ হন। ২০১৯-২০ মৌসুমে তিনি চেলসির বর্ষসেরা খেলোয়াড় নির্বাচিত হন। ২০২০-২১ মৌসুমে তিনি চেলসির হয়ে চ্যাম্পিয়ন্স লিগ জিতেন।
২০১৩ সাল থেকে ক্রোয়েশীয় আন্তর্জাতিক ফুটবল দলে তার কর্মজীবন শুরু হয়। তিনি ২০১৪ ফিফা বিশ্বকাপ, উয়েফা ইউরো ২০১৬ ও ২০১৮ ফিফা বিশ্বকাপে ক্রোয়েশিয়া দলের প্রতিনিধিত্ব করেন এবং ২০১৮ বিশ্বকাপে তার দলকে ফাইনালে নিয়ে যেতে ভূমিকা পালন করেন। ইতালীয় ক্রীড়া সাংবাদিকের তার ডাকনাম প্রদান করে ইল প্রফেসসোরে (অধ্যাপক)।
সত্তাতাত্ত্বিক যুক্তি
ইতিহাস
পাশ্চাত্য খ্রিস্টীয় ধারায় আনসেল্ম অফ ক্যান্টারবেরি তার ১০৭৮ সালে রচিত গ্রন্থ প্রস্লোজিয়ন এ প্রথম সত্তাতাত্ত্বিক যুক্তিটি প্রস্তাব করেন। আনসেল্ম ঈশ্বরকে সংজ্ঞায়িত করেছিলেন এভাবে -
""যার চেয়ে শ্রেষ্ঠ আর কিছু চিন্তা করা যায় না"।"
তিনি আরো বলেছিলেন,
সপ্তদশ শতকের ফরাসী দার্শনিক রেনে দেকার্তে একই রকম যুক্তি প্রদর্শন করেন। ডেকার্ট এই যুক্তির কয়েকটি প্রকরণ ছাপিয়েছিলেন যেগুলোর প্রত্যেকটিই এই ধারণাকে কেন্দ্র করে আবর্তিত হয় যে, একজন সর্বশ্রেষ্ঠ নিখুঁৎ সত্তার "স্পষ্ট ও নির্দিষ্ট" ধারণা থেকে অবিলম্বেই ঈশ্বরের অস্তিত্বের ধারণাটি সামনে চলে আসে। অষ্টাদশ শতকের প্রথম দিকে, গটফ্রিড লাইবনিজ "সর্বশ্রেষ্ঠ নিখুঁৎ" এর ধারণাটিকে একটি সামঞ্জস্যপূর্ণ বিষয় হিসেবে প্রমাণ করার জন্য ডেকার্টের ধারণাটিকে বর্ধিত করেন। আরও সাম্প্রতিক সত্তাতাত্ত্বিক যুক্তিটি এসেছে কার্ট গোডেলের কাছ থেকে, যিনি ঈশ্বরের অস্তিত্বের জন্য একটি আকারগত যুক্তি প্রস্তাব করেন। নরমান ম্যালকম আনসেল্ম এর গ্রন্থে একটি দ্বিতীয় শক্তিশালী সত্তাতাত্ত্বিক যুক্তিকে খুঁজে পাবার পর তিনি ১৯৬০ সালে সত্তাতাত্ত্বিক যুক্তির পুনর্জীবন দান করেন। আলভিন প্লাতিঙ্গা এই যুক্তিতিকে চ্যালেঞ্জ করেন এবং এর বদলে একতি বিকল্প যুক্তি প্রস্তাব করেন যা মোডাল তর্কশাস্ত্রের উপর ভিত্তি করে তৈরি। অটোমেটেড থিওরেম প্রুভার এর সাহায্য নিয়েও আনসেল্ম এর যুক্তিটিকে বৈধ করবার প্রচেষ্টা নেয়া হয়েছে। ইসলামী দার্শনিক মোল্লা সদরা ও আল্লামা তাবাতাবায় এর যুক্তিগুলো সহ আরও কিছু যুক্তিকেও সত্তাতাত্ত্বিক যুক্তির শ্রেণীতে ফেলা হয়।
যুক্তিসমূহ
সত্তাতাত্ত্বিক যুক্তির প্রস্তাবের পর থেকে এরকম আগ্রহ ও আলোচনার কেন্দ্রে পরিণত হয়েছে এরকম খুব কম দার্শনিক ধারণাই আছে। পাশ্চাত্য দর্শন-জগতের প্রায় সব মহৎ চিন্তাবিদগণই এই যুক্তিকে তাদের মনোযোগ দেবার যোগ্য বলে মনে করেছেন, এবং এর সমালোচনা ও বিরোধিতার পরিমাণও নেহাত কম নয়। সত্তাতাত্ত্বিক যুক্তির প্রথম সমালোচক ছিলেন আনসেল্ম এর সমসাময়িক গাউনিলো অফ মারমোউশিয়ের। তিনি একটি নিখুঁৎ দ্বীপের উপমা নিয়ে এলেন। এর দ্বারা তিনি প্রস্তাব করলেন, সত্তাতাত্ত্বিক যুক্তির দ্বারা যেকোন কিছুর অস্তিত্বই প্রমাণ করা যায়। এটা ছিল প্রথম প্যারোডিগুলোর মধ্যে একটি, যেগুলোর প্রত্যেকটিই সত্তাতাত্ত্বিক যুক্তিকে বিমূর্ত কল্পনা হিসেবে প্রমাণ করার চেষ্টা করে। পরবর্তীতে, টমাস আকুইনাস এই ধারণার ভিত্তিতে সত্তাতাত্ত্বিক যুক্তিকে প্রত্যাখ্যান করেন যে, মানুষের পক্ষে ঈশ্বরের প্রকৃতি জানা সম্ভব নয়। ডেভিড হিউম একটি অভিজ্ঞতাবাদী বিরোধিতা পেশ করেছিলেন। তিনি প্রমাণমূলক বিচারহীনতার সমালোচনা করেছিলেন এবং কোন কিছুর আবশ্যিকভাবে অস্তিত্ববান হবার ধারণাকে প্রত্যাখ্যান করেছিলেন। ইমানুয়েল কান্ট সমালোচনা করে বলেন, অস্তিত্ব একটি বিধেয় - এই ভুল প্রতিজ্ঞার উপর ভিত্তি করে এই যুক্তিটি দাঁড়িয়ে আছে। তিনি বলেন, কোন সত্তার অন্তঃসারে "অস্তিত্ববান হওয়া" কিছুই যোগ করেনা (নিখুঁৎ হওয়াও না), আর তাই "সর্বশ্রেষ্ঠ নিখুঁৎ" (supremely perfect) সত্তারও অস্তিত্ব থাকতে পারে না। সর্বশেষে সি. ডি. ব্রড সহ অন্যান্য দার্শনিকগণ একজন সর্বোচ্চ মহান সত্তার সঙ্গতিকে খারিজ করেছেন। তারা প্রস্তাব করেছেন, মহত্ত্বের কিছু গুণ অন্য গুণগুলোর সাথে অসামঞ্জস্যপূর্ণ, কাজেই "সর্বোচ্চ মহৎ সত্তা" এর ধারণা সঙ্গতিপূর্ণ নয়।
সত্তাতাত্ত্বিক যুক্তির সমসাময়িক সমর্থকদের মধ্যে রয়েছেন আলভিন প্লাতিঙ্গা, উইলিয়াম আলস্টন এবং ডেভিড বেন্টলি হার্ট।
শ্রেণীবিভাগ
সত্তাতাত্ত্বিক যুক্তির গতানুগতিক ধারা সংজ্ঞা প্রদান করেছিলেন ইমানুয়েল কান্ট। তিনি সত্তাতাত্ত্বিক যুক্তি (সত্তা বিষয়ক যুক্তি) এর সাথে মহাবিশ্বতাত্ত্বিক যুক্তি ও দেহতাত্ত্বিক যুক্তির মধ্যে পার্থক্য সূচিত করেছিলেন। কান্টীয় দর্শন অনুসারে, সত্তাতাত্ত্বিক যুক্তি সেগুলোই যেগুলো প্রাকসিদ্ধ বিচারের উপর প্রতিষ্ঠিত।
দার্শনিক গ্রাহাম অপি বলেন, এই গতানুগতিক সংজ্ঞা থেকে সরে আসার কোন "জরুরি কারণ তিনি দেখেন না"। তিনিও সত্তাতাত্ত্বিক যুক্তির সংজ্ঞা দিয়েছেন এভাবে: "বিশ্লেষণীয় ছাড়া আর কিছুই না, একটি প্রাকসিদ্ধ ও অপরিহার্য প্রতিজ্ঞা" যার উপসংহার হচ্ছে ঈশ্বরের অস্তিত্ব আছে। যাই হোক, অপি স্বীকার করেন যে, সকল সত্তাতাত্ত্বিক যুক্তিতে সত্তাতাত্ত্বিক যুক্তির গতানুগতিক বৈশিষ্ট্যগুলো (বিশ্লেষণযোগ্যতা, অপরিহার্যতা ও প্রাকসিদ্ধতা) পাওয়া যায় না। আর তার ২০০৭ সালের গ্রন্থ অন্টোলজিকাল আরগুমেন্টস এন্ড বিলিফ ইন গড গ্রন্থে তিনি সত্তাতাত্ত্বিক যুক্তির একটি অধিকতর ভাল সংজ্ঞা প্রস্তাব করেছিলেন, যেখানে বলা হয়েছিল সত্তাতাত্ত্বিক যুক্তির কেবল একটিই বৈশিষ্ট্যই বিবেচিত যা হল "একে পুরোপুরি আস্তিকীয় বিশ্বদৃষ্টিভঙ্গিতেই পাওয়া যায়" ("entirely internal to the theistic worldview")।
অপি সত্তাতাত্ত্বিক যুক্তিকে কয়েকটি শ্রেণীতে বিভক্ত করেন। এগুলো হল সংজ্ঞাগত, ধারণাগত (বা হাইপারইন্টেনশনাল), মোডাল, মেইনঞ্জীয়, অভিজ্ঞতামূলক, মেরেওলজি সংক্রান্ত (মেরেওলজি বিভিন্ন অংশ ও অংশগুলোর সমন্বয়ে যে পূর্ণতা তৈরি হয় তা নিয়ে আলোচনা করে), উচ্চ-ক্রমীয় এবং হেগেলীয়। বিভিন্ন সত্তাতাত্ত্বিক যুক্তির প্রতিজ্ঞার বৈশিষ্ট্যের উপর ভিত্তি করে তিনি এই শ্রেণীবিভাগ করেন। তিনি বলেন, সংজ্ঞাগত যুক্তিগুলো সংজ্ঞার উপর ভিত্তি করে প্রতিষ্ঠিত হয়; ধারণাগত যুক্তিগুলো "কোন নির্দিষ্ট রকমের ধারণাকে গ্রহণ করে"; মোডাল যুক্তিগুলো সম্ভাবনাকে বিবেচনা করে; মেইনঞ্জীয় যুক্তিগুলো "সত্তার বিভিন্ন ক্যাটাগরির মধ্যে পার্থক্য সূচিত করে", অভিজ্ঞতামূলক যুক্তিগুলো বলে, ঈশ্বরের অস্তিত্ব কেবলমাত্র তাদের কাছেই আছে যারা তার অভিজ্ঞতা লাভ করেছে; হেগেলীয় যুক্তিগুলো হেগেল এর দর্শন থেকে আসে। পরবর্তীতে তিনি মেরেওলজি সংক্রান্ত যুক্তিগুলো নিয়ে একটি শ্রেণী তৈরি করেন যেগুলো "খণ্ড-পূর্ণতা সম্পর্কের তত্ত্বের উপর ভিত্তি করে তৈরি হয়"।
উইলিয়াম লেন ক্রেইগ অপির এই কাজের সমালোচনা করেছেন। তিনি বলেন, অপির কাজটি কার্যকরী শ্রেণীকরণ হিসেবে খুব অস্পষ্ট। ক্রেইগ সত্তাতাত্ত্বিক যুক্তির সংজ্ঞা দিতে গিয়ে বলেন, কোন যুক্তিকে সত্তাতাত্ত্বিক যুক্তি তখনই বলা যায় যদি তা অপরিহার্য সত্যসমূহের দ্বারা ঈশ্বরের অস্তিত্বকে প্রতিপাদিত করবার চেষ্টা করে। তিনি বলেন, সত্তাতাত্ত্বিক যুক্তির প্রস্তাবগুলো দাবি করে, যদি কোন ব্যক্তি সম্পূর্ণভাবে ঈশ্বরের ধারণাটি বুঝতে পারেন, তাহলে তাকে অবশ্যই স্বীকার করে নিতে হবে যে ঈশ্বরের অস্তিত্ব আছে। উইলিয়াম এল. রোয়ি সত্তাতাত্ত্বিক যুক্তির সংজ্ঞা দিতে গিয়ে বলেন, এটি কেবল প্রাকসিদ্ধ নীতিগুলোর উপর ভিত্তি করে ঈশ্বরের সংজ্ঞা ব্যক্ত করার মধ্য দিয়ে শুরু হয়, ও শেষ হয় ঈশ্বরের অস্তিত্বের উপসংহার টানার মধ্য দিয়ে।
ধস-গহ্বর
ধস-গহ্বর বা সিঙ্কহোল হল কোনও কারণে ভূগর্ভের কোনও স্তর ধসে যাবার কারণে ভূ-পৃষ্ঠতলে সৃষ্ট অবনমন বা গহ্বর (গর্ত)। খোলা জায়গায় যেখানে পৃষ্ঠের জল/মাটি ভূগর্ভস্থ স্তরে প্রবেশ করে যা পোনার, সোয়ালো হোল বা সোয়ালেট নামেও পরিচিত।
প্রাকৃতিক কারণ
ধস-গহ্বর বা সিঙ্কহোলগুলি চলমান বা স্থায়ী জল থেকে পৃষ্ঠের নিষ্কাশনকে ধরে রাখতে পারে, তবে নির্দিষ্ট স্থানে উচ্চ এবং শুষ্ক স্থানেও তৈরি হতে পারে। ভূপৃষ্ঠের নিচে রয়েছে পানির প্রবাহ (যেখান থেকে আমার গভীর নলকূপের মাধ্যমে ভূপৃষ্ঠের নিচ থেকে পানি উঠাতে পারি)। মাটির একদম নিচের স্তর বা ভূগর্ভস্থ পানির উপরিভাগে রয়েছে অনেক পাথর যাদের বলা হয় কার্বনেট বেরক বা বেডরক। বছরের পর বছর বিভিন্ন জায়গায় মাটির নিচে পানি প্রবাহ চলমান থাকা অবস্থায় ধীরে ধীরে ছোট পাথরগুলি সরে যেতে শুরু করে। পীঠশিলাগুলি (বেডরক) সরে যেতে যেতে মাটির তলদেশে এক সময় বিশাল আকৃতির গর্তের সৃষ্টি হয়। বহু বছর ধরে তৈরি হওয়া গর্ত যখন বড় হতে থাকে তখন তার চারপাশের মাটি এবং পাথর সেই গর্তে নিমজ্জিত হতে শুরু করে। ফলস্বরূপ একসময় ভূগর্ভস্থ সেই গর্তের আয়তন বৃদ্ধি পেতে থাকে। উপরিভাগের জমি যখন আর সেই চাপ সহ্য করতে পারে না তখনই হঠাৎ মাটির উপরিভাগের বিশাল এলাকা সাথে নিয়ে সেটি মাটির তলদেশে বিলীন হয়ে যায়। এইভাবেই সৃষ্টি হয় দানব আকৃতির বড় বড় সব সিঙ্কহোল। একটি সিঙ্কহোল আয়তনের দিক থেকে ১ ফিট থেকে ১০০ একরের বেশি পর্যন্ত এবং উচ্চতায় দিক থেকে ১০০ ফিট পর্যন্ত হতে পারে।
মানবসৃষ্ট কারণ
বর্তমান সময়ে মানবসৃষ্ট ধস-গহ্বর বা সিঙ্কহোলের সংখ্যাও কম নয়। ২০১৬ সালে জাপানের টোকিও নগরীতে সৃষ্ট হওয়া ধস-গহ্বরটি ছিল একটি মানবসৃষ্ট ধস-গহ্বর। তবে জাপানিরা এক সপ্তাহের মধ্যে সেই রাস্তা ঠিক করে ফেলে। মানবসৃষ্ট ধস-গহ্বরগুলি মূলত ঘনবসতির কারণে তৈরি হয়। জায়গা বাঁচানোর জন্যে মাটির নিচ দিয়ে যখন পানির নল নেওয়া হয়, তখন মাঝেমধ্যেই এসব নলে দুর্ঘটনাবশত ছিদ্র হয়ে যায়। এর ফলে সেখান থেকে ধীরে ধীরে পানি নিঃসৃত হয়ে ভূগর্ভে গর্তের সৃষ্টি হয়। পরবর্তীতে ভূপৃষ্ঠের বৃষ্টির পানি সেখানে জমা হয় এবং গর্তের আয়তন আরও বাড়তে থাকে। এক পর্যায়ে ভূপৃষ্ঠকে ঠেকা বা অবলম্বন দিতে না পেরে মাটি ধসে ধস-গহ্বরের সৃষ্টি হয়।
সুরেশ পেরেরা
অ্যানহেত্তিগে সুরেশ অশঙ্কা পেরেরা (සුරේශ් පෙරේරා; জন্ম: ১৬ ফেব্রুয়ারি, ১৯৭৮) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিক থেকে ২০০০-এর দশকের শুরুরদিক পর্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে বাদুরেলিয়া স্পোর্টস ক্লাব, কলম্বো ক্রিকেট ক্লাব, মুরস স্পোর্টস ক্লাব, সিংহলীজ স্পোর্টস ক্লাব ও ওয়েয়াম্বা দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন সুরেশ পেরেরা।
প্রথম-শ্রেণীর ক্রিকেট
কলম্বোভিত্তিক ইসিপাথানা কলেজ থেকে পড়াশুনো সম্পন্ন করেন। ১৯৯৫-৯৬ মৌসুম থেকে ২০০৯ সাল পর্যন্ত সুরেশ পেরেরা’র প্রথম-শ্রেণীর খেলোয়াড়ী জীবন চলমান ছিল। ফেব্রুয়ারি, ১৯৯৮ সালে সফররত ইংল্যান্ড এ দলের বিপক্ষে খেলার জন্যে মনোনীত হন ও প্রথম সকলের কাছে নিজেকে পরিচিত করে তুলেন।
ডিসেম্বর, ১৯৯৫ সাল থেকে অক্টোবর, ২০০৯ সাল পর্যন্ত ঘরোয়া পর্যায়ের খেলায় সাতটি ভিন্ন ভিন্ন দলের সাথে খেলেছেন তিনি। তবে, খেলোয়াড়ী জীবনের অধিকাংশ খেলাই কলম্বোভিত্তিক সিংহলীজ স্পোর্টস ক্লাবের পক্ষে খেলেছেন।
ডিসেম্বর, ১৯৯৫ সালে ১৭ বছর বয়সে প্রথম-শ্রেণীর ক্রিকেটে সুরেশ পেরেরা’র অভিষেক পর্ব সম্পন্ন হয়। সারাভানামুত্তু ট্রফি প্রতিযোগিতায় সিংহলীজ স্পোর্টস ক্লাবের সদস্যরূপে দুইটি খেলায় অংশ নিয়েছিলেন তিনি। ১৯৯৭-৯৮ মৌসুমে নয়টি প্রথম-শ্রেণীর খেলায় অংশ নেন। ১৯.০৩ গড়ে ২৯ উইকেট পান। এছাড়াও, শ্রীলঙ্কা এ দলের পক্ষে প্রথমবারের মতো খেলার সুযোগ লাভ করেন।
ঘরোয়া পর্যায়ের ক্রিকেটে সুরেশ পেরেরা তার প্রথম-শ্রেণীর ক্রিকেটে ব্যক্তিগত সর্বোচ্চ রান করেন ৭৮। ২০০০-০১ মৌসুমের প্রিমিয়ার চ্যাম্পিয়নশীপে মুরস স্পোর্টস ক্লাবের বিপক্ষে এ রান তুলেন।
কাউন্টি ক্রিকেটে অংশগ্রহণ
১৯৯৯ সালে শ্রীলঙ্কা এ দলের সদস্যরূপে ইংল্যান্ড গমন করেন। এ সফরে তিনি তার ব্যক্তিগত সেরা বোলিং পরিসংখ্যান দাঁড় করান। নর্দাম্পটনশায়ারের বিপক্ষে ৭/৭৩ পান তিনি।
২০০২-০৩ মৌসুম শেষে সিংহলীজ ক্লাব ত্যাগ করেন। এরপর, ২০০৩-০৪ ও ২০০৪-০৫ মৌসুমে কলম্বো সিসি’র পক্ষে খেলেন। এরপর, ২০০৫-০৬ মৌসুমে বাদুরেলিয়া এসসি’র পক্ষে খেলার পর ২০০-৭-০৮ মৌসুম থেকে ২০০৯-১০ মৌসুম পর্যন্ত মুরসের সদস্য হন। পাশাপাশি, ২০০৮ ও ২০০৯ সালে টুয়েন্টি২০ দল যথাক্রমে ওয়েয়াম্বা ও কন্দুরাতার সদস্য হন। অক্টোবর, ২০০৯ সালে সর্বশেষ বড় ধরনের খেলায় অংশ নেন। প্রিমিয়ার লিমিটেড ওভার্স টুর্নামেন্টে মুরসের সদস্যরূপে রাগামা সিসি’র পক্ষে খেলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্ট ও বিশটি একদিনের আন্তর্জাতিকে অংশগ্রহণ করেছেন সুরেশ পেরেরা। ২৭ আগস্ট, ১৯৯৮ তারিখে ওভালে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২২ আগস্ট, ২০০১ তারিখে ক্যান্ডিতে সফরকারী ভারত দলের বিপক্ষে সর্বশেষ টেস্টে অংশ নেন তিনি।
১৯৯৮ সালে সিঙ্গার-আকাই নিদাহাস ট্রফি প্রতিযোগিতার মাধ্যমে ওডিআইয়ে অভিষেক পর্ব সম্পন্ন হয় সুরেশ পেরেরা’র। ভারতের বিপক্ষে দুইটি ও নিউজিল্যান্ডের বিপক্ষে একটি খেলায় অংশ নিয়েছিলেন তিনি।
ইংল্যান্ড গমন
১৯৯৮ সালে ইংল্যান্ড গমন করেন। এ সফরে ওভাল টেস্টে তার টেস্ট অভিষেক পর্ব সম্পন্ন হয়। অ্যালেক স্টুয়ার্টের উইকেট লাভের পাশাপাশি নয় নম্বরে ব্যাটিংয়ে নেমে বিনোদনধর্মী খেলা উপহার দিয়ে ৪৩ রানে অপরাজিত থাকেন। এ ইনিংস খেলাকালীন রেকর্ডসংখ্যক ছয়টি বাউন্ডারি হাঁকান। তন্মধ্যে একটি ছক্কার মার ছিল। ড্যারেন গফ, অ্যাঙ্গাস ফ্রেজার ও ডমিনিক কর্কের ন্যায় পেস বোলার সমৃদ্ধ দলের বোলিং মোকাবেলা করে এ সংগ্রহ গড়েন।
ঐ বছর শেষে মালয়েশিয়ায় অনুষ্ঠিত কমনওয়েলথ গেমসে সুরেশ পেরেরা শ্রীলঙ্কার প্রতিনিধিত্ব করেন। ব্রোঞ্জপদকের ন্যায় স্থান নির্ধারণী খেলায় নিউজিল্যান্ডের কাছে তার দল পরাজয়বরণ করেছিল।
ভারতের মুখোমুখি
বেশ কয়েক মৌসুম পিঠের হাড়ের ফাটলের কারণে স্বাভাবিক খেলা উপস্থাপন করতে পারেননি। তাসত্ত্বেও, ভারত, নিউজিল্যান্ড ও শ্রীলঙ্কাকে নিয়ে ২০০১ সালের কোকা-কোলা কাপ ত্রি-দেশীয় প্রতিযোগিতায় অংশগ্রহণের মাধ্যমে আন্তর্জাতিক অঙ্গনে ফিরে আসেন। এ প্রতিযোগিতায় শ্রীলঙ্কার সাতটি খেলার সবকটিতেই তার অংশগ্রহণ ছিল। তন্মধ্যে, দ্বিতীয় খেলায় ম্যান অব দ্য ম্যাচের পুরস্কার লাভ করেছিলেন তিনি। ভারতের বিপক্ষে অনুষ্ঠিত ঐ খেলায় ২৮ রান সংগ্রহ করেন। অষ্টম উইকেট জুটিতে কুমার ধর্মসেনা’র (২৬) সাথে ৪৯ রানের জুটি গড়েন। এরপর, ভারতের ইনিংসের প্রথম দুই উইকেট করায়ত্ত্ব করেন।
বিতর্কিত ভূমিকা
এরপর, ২০০১ সালে শ্রীলঙ্কায় সফররত ভারত দলের বিপক্ষে তিন টেস্ট নিয়ে গড়া সিরিজের দুই টেস্টে খেলেন তিনি। এক পার্শ্ব থেকে চটপটে ভঙ্গীমায় বোলিং করার কারণে পরিচিতি পেয়েছিলেন। গালেতে অনুষ্ঠিত প্রথম টেস্টসহ ক্যান্ডিতে অনুষ্ঠিত পরবর্তী টেস্ট শেষে স্টিভ বাকনর তার বোলিংয়ে সন্দেহতা প্রকাশ করে প্রতিবেদন লেখেন। পূর্ববর্তী ঘরোয়া মৌসুমে অশোকা ডি সিলভাও তার সম্পর্কে প্রতিবেদন লিখেছিলেন। এরপর, তার বোলিং ভঙ্গীমা পরিবর্তন করে ডিসেম্বর, ২০০১ সালে খেলেন। এ পর্যায়ে শ্রীলঙ্কা ক্রিকেট কর্তৃপক্ষ কর্তৃক অনুমোদিত হয়। একই দলের বিপক্ষে নিজস্ব দ্বিতীয় খেলায় অংশ নেন। এটিই তার সর্বশেষ টেস্ট খেলায় অংশগ্রহণ ছিল। ২০০১ সালের এলজি অ্যাবেন্স ত্রিদেশীয় সিরিজে দুইটি ওডিআইয়ে অংশ নেন। এগুলোও তার সর্বশেষ আন্তর্জাতিক ক্রিকেটে খেলা ছিল।
কিন্তু, এরপর এক বছরেরও অধিক সময় পিঠের ব্যথায় আক্রান্ত হন ও খেলার বাইরে অবস্থান করতে বাধ্য হন। ২০০০-০১ মৌসুমে খেলার জগতে ফিরে আসেন। সিংহলীজ স্পোর্টস ক্লাবে খেলেন ও জুলাই, ২০০১ সালে শ্রীলঙ্কায় অনুষ্ঠিত কোকা-কোলা কাপ প্রতিযোগিতায় অংশ নেন। এরপর, আগস্ট, ২০০১ সালে ভারতের বিপক্ষে তিন টেস্টের সিরিজে তার অংশগ্রহণ ছিল। নিজ দেশে সফরকারী নিউজিল্যান্ডের বিপক্ষে অনুষ্ঠিত একটি খেলায় অপরাজিত ৫৬ রান করেন। তবে, বল হাতে বেশ নাকানিচুবানি খান।
কোচ ডেভ হোয়াটমোরের অভিমত, শ্রীলঙ্কার সর্বাপেক্ষা সহজাত অল-রাউন্ডার হিসেবে সুরেশ পেরেরা এক সময় নিজেকে চিত্রিত করেছিলেন। তার প্রতিভা বিকাশে তিনি কিছুটা সুযোগ দিয়েছিলেন। ডানহাতি মিডিয়াম-ফাস্ট বোলার সুরেশ পেরেরা ক্ষিপ্রগতিভাব বজায় রেখে বলকে সুইং করানোয় দক্ষ ছিলেন। চক্ষু ইন্দ্রিয়কে কাজে লাগিয়ে বল থেকে স্বতঃস্ফূর্তভাবে রান তুলতে পারতেন।
অবসর
খেলোয়াড়ী জীবন থেকে অবসর গ্রহণের পর অস্ট্রেলিয়ায় অভিবাসিত হন। ২০০০-এর দশকের শেষদিকে পশ্চিম অস্ট্রেলিয়ার পার্থে চলে যান। ঐ শহরে সস্ত্রীক বসবাস করছেন। ক্রিকেট খেলায় যুক্ত থেকে অবসর সময়ে শ্রীলঙ্কায় ব্যাংক টেলার হিসেবে কাজ করছেন। নিজস্ব ক্রীড়াসামগ্রী বিক্রয় প্রতিষ্ঠান পরিচালনার পূর্বে বেয়ারা ও ফোর্কলিফ্ট চালক হিসেবে কাজ করেছেন। ২০১৩-১৪ মৌসুমে পার্থের স্থানীয় প্রতিযোগিতায় বাসেনডিন ক্রিকেট ক্লাবের অধিনায়কের দায়িত্ব পালন করেছেন তিনি।
ভুলু মিয়া
ভুলু মিয়া (জন্ম: অজানা - মৃত্যু: ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
ভুলু মিয়ার জন্ম ফেনী জেলার দাগনভূঁইয়া উপজেলার ঢেউলিয়া গ্রামে। তার বাবার নাম বসু মিয়া এবং মায়ের নাম সরবতেন নেছা। তার স্ত্রীর নাম আরজাহান বেগম। তাদের তিন ছেলে দুই মেয়ে।
কর্মজীবন
ইপিআরে চাকুরি করতেন ভুলু মিয়া। ১৯৭১ সালে কর্মরত ছিলেন দিনাজপুর ইপিআর সেক্টর হেডকোয়ার্টারে। ২৮ মার্চ পাকিস্তানি সেনাবাহিনী তাদের আক্রমণ করে। দুর্যোগপূর্ণ ওই মুহূর্তে ভুলু মিয়া বলিষ্ঠ ভূমিকা পালন করেন। তার নেতৃত্বে সেক্টর হেডকোয়ার্টারে অবস্থানরত বাঙালি ইপিআর সেনারা বিদ্রোহ করে মুক্তিযুদ্ধে যোগ দেন। ভারতে যাওয়ার পর তাদের নিয়মিত মুক্তিবাহিনীর তৃতীয় ইস্ট বেঙ্গল রেজিমেন্টে অন্তর্ভুক্ত করা হয়।
আব্দুল আলী লালু
এএফএম আবদুল আলী লালু (২০ অক্টোবর ১৯৩২ - ২১ জুলাই ২০০৮) একজন বাংলাদেশী চলচ্চিত্র এবং টেলিভিশন অভিনেতা ছিলেন বেশিরভাগই একটি কৌতুক চরিত্রে। তিনি ফজলে লোহানী পরিচালিত টেলিভিশন অনুষ্ঠান যদি কিছু মনে না করেনে তাঁর অন-স্ক্রিনের ''ক্যাচফ্রেজ "কইনছেন দেহি"-র জন্য উল্লেখযোগ্য ছিলেন। তিনি শতাধিক ছবিতে অভিনয় করেছিলেন।
প্রাথমিক ও কর্মজীবন
লালু ময়মনসিংহের চরপাড়া সেহারে ওয়াজেদ আলী ও জোবেদা খাতুনের পরিবারের জন্মগ্রহণ করেছিলেন। তিনি তার পিতা পরিচালিত পল্লী সমাজ নামে একটি নাটকে প্রথম অভিনয় করেছিলেন।  ১৯৬০ সালে তিনি অভিনয়ের  সুযোগের জন্য ঢাকায় চলে আসেন।
লালু বাংলাদেশ টেলিভিশন এবং বাংলাদেশ বেতারের শিল্পী ছিলেন। তিনি সূর্য স্নান (১৯৬২) চলচ্চিত্রের মাধ্যমে চলচ্চিত্রে অভিনয়ের মাধ্যমে আত্মপ্রকাশ করেন। এর আগে তিনি মুখ ও মুখোশ (১৯৫) ছবিতে আবদুল জব্বার খানের সহকারী পরিচালক হিসাবে কাজ করেছিলেন। তিনি কমিক সিরিয়াল ত্রিরত্নে অভিনয় করেছেন, ঘড়োয়া, আনোয়ারা এবং ম্যাগাজিনের অনুষ্ঠান বহুরূপী অভিনয় করেছেন ।
ব্যক্তিগত জীবন
লালু ১৯৮৯ সালে অবসর গ্রহণের আগ পর্যন্ত বাংলাদেশ টেলিগ্রাফ এবং টেলিফোন বোর্ডের কর্মচারী ছিলেন। তিনি হালিমা খাতুনের সাথে বিবাহ বন্ধনে আবদ্ধ হন।
শবনম ফারিয়া
শবনম ফারিয়া (জন্ম: ১৪ মার্চ ১৯৯০) হলেন একজন বাংলাদেশী অভিনেত্রী এবং মডেল, যিনি প্রধানত বাংলা নাটকে অভিনয় করে থাকেন। ২০১৮ সালে দেবী চলচ্চিত্র দিয়ে তার চলচ্চিত্রে অভিষেক ঘটে, যে কাজের জন্য তিনি শ্রেষ্ঠ পার্শ্ব অভিনেত্রী বিভাগে বাচসাস পুরস্কার এবং শ্রেষ্ঠ নবীন অভিনয়শিল্পী বিভাগে মেরিল-প্রথম আলো পুরস্কার অর্জন করেন।
কর্মজীবন
ফারিয়া টেলিভিশন বিজ্ঞাপনে কাজের মাধ্যমে মিডিয়া জগতে প্রবেশ করেন। এরপর ২০১৩ সালে তিনি অল টাইম দৌড়ের উপর নাটকে অভিনয়ের মাধ্যমে আত্মপ্রকাশ করেন।
নির্বাচিত টেলিভিশন নাটকসমূহ
• অল টাইম দৌড়ের উপর - ২০১৩
• মানকি বিজনেস
• প্রতীক্ষা
• সে আসাে ফিরে ফিরে
• ডিজিটাল প্যারেন্ট
• প্রনয়
• প্রেমের রঙ্গে রাঙাবো
• ব্যাকবেঞ্চার
• হিং টিং ছট
• বনলতা
• না জাগতিক না পুরান
• নিয়তির মুসকি হাসি
• বৈরাগীর গান
• বৃস্টিদের বাড়ী
• মিস্টার জেক্স
• হানিমুন প্যাকেজ
• আনার কলি
• প্রমের রঙে রাঙাবো
• ব্লাস্ক ভার্স
• মি. অ্যান্ড মিসেস. রাইট
• হ্যাপি এন্ডিং
• হেমন্তের বৃস্টি
• বুক ভরা ভালবাসা (২০১৯)
কিনশাসা
কিনশাসা (Lingala) হচ্ছে গণতান্ত্রিক কঙ্গো প্রজাতন্ত্রের রাজধানী ও বৃহত্তম শহর। এটি পূর্বে লিওপোল্ডভিল নামে পরিচিত ছিল। একসময় কঙ্গো নদীর তীরে অবস্থিত মাছ ধরা ও বাণিজ্যিক গ্রামগুলোর একটি জনবসতি কিনশাসা এখন বিশ্বের দ্রুত বর্ধনশীল মেগাসিটিগুলোর মধ্যে একটি।
কিনশাসা শহরটি গণতান্ত্রিক কঙ্গো প্রজাতন্ত্রের ২৬টি প্রদেশের মধ্যে একটি। কারণ নগর-প্রদেশের প্রশাসনিক সীমানা একটি বিস্তীর্ণ এলাকা জুড়ে, নগর-প্রদেশের ৯০ শতাংশেরও বেশি ভূমি প্রকৃতিতে গ্রামীণ এবং শহুরে এলাকা পশ্চিম দিকে একটি ছোট কিন্তু প্রসারিত অংশ দখল করে বিস্তৃত।
কায়রো ও লাগোসের পরে কিনশাসা আফ্রিকার তৃতীয় বৃহত্তম মেট্রোপলিটন এলাকা। এছাড়াও এটি বিশ্বের বৃহত্তম নামমাত্র ফ্রাঙ্কোফোন শহুরে এলাকা, যেখানে ফরাসি ভাষা সরকার, শিক্ষা, মিডিয়া, পাবলিক সার্ভিস ও শহরের উচ্চ পর্যায়ের বাণিজ্যের ভাষা। অন্যদিকে লিঙ্গালা ভাষা পথে-ঘাটে একটি লিঙ্গুয়া ফ্রাঙ্কা হিসাবে ব্যবহৃত হয়। ২০১২ সালের অক্টোবরে কিনশাসা ১৪তম ফ্রাঙ্কোফোনি সামিটের আয়োজন করেছিল।
কিনশাসার বাসিন্দারা কিনোইস (ফরাসি এবং কখনও কখনও ইংরেজিতে) বা কিনশাসান (ইংরেজি) নামে পরিচিত। এলাকার আদিবাসীদের মধ্যে রয়েছে হুম্বু ও টেকে। শহরটি পার্শ্ববর্তী কঙ্গো প্রজাতন্ত্রের রাজধানী ব্রাজাভিলের মুখোমুখি। যদিও নদীর স্প্যান এই পয়েন্টে ৭ কিমি প্রশস্ত, তবে দুটি শহর হলো ভ্যাটিকান সিটি ও রোমের পরে বিশ্বের দ্বিতীয় সবচেয়ে কাছের রাজধানী শহর-জোড়া।
ইতিহাস
বাম|থাম্ব| লিওপোল্ডভিল স্টেশন ও বন্দরের দৃশ্য (১৮৮৪) বাম|থাম্ব| কিনশাসা গ্রাম (১৯১২) শহরটি ১৮৮১ সালে হেনরি মর্টন স্ট্যানলি দ্বারা একটি বাণিজ্যিক কেন্দ্র হিসাবে প্রতিষ্ঠিত হয়েছিল। বেলজিয়ানদের রাজা দ্বিতীয় লিওপোল্ডের সম্মানে এর নামকরণ করা হয়েছিল লিওপোল্ডভিল। তিনি কঙ্গো ফ্রি স্টেট নিয়ন্ত্রণ করেছিলেন। এই বিশাল অঞ্চলটি এখন গণতান্ত্রিক কঙ্গো প্রজাতন্ত্র। এই এলাকাটি উপনিবেশ হিসাবে নয় বরং রাজার একটি ব্যক্তিগত সম্পত্তি হিসাবে ছিল। স্থানটি লিভিংস্টোন জলপ্রপাতের উপরে কঙ্গো নদীর প্রথম নৌ-চলাচল যোগ্য নাব্য বন্দর বন্দর হিসাবে বিকাশ লাভ করেছিল। লিওপোল্ডভিলের নীচে উজানের একটি ধারা রয়েছে। প্রথমদিকে, সমুদ্রপথে আসা বা সমুদ্রপথে পাঠানো সমস্ত পণ্য পোর্টারদের দ্বারা লিওপোল্ডভিল ও মাতাদির মধ্যে বহন করতে হত, র‌্যাপিডের নীচে বন্দর ও  উপকূল থেকে আনা হতো। ১৮৯৮ সালে মাতাদি-কিনশাসা পোর্টেজ রেলপথের সমাপ্তি, র‌্যাপিডের চারপাশে একটি বিকল্প পথ প্রদান করে এবং লিওপোল্ডভিলের দ্রুত উন্নয়নের সূচনা করে। ১৯১৪ সালে একটি পাইপলাইন স্থাপন করা হয়েছিল। এতে অপরিশোধিত তেল মাতাদি থেকে লিওপোল্ডভিলের আপরিভার স্টিমারগুলোতে পরিবহন করা যায়। ১৯২৩ সালের মধ্যে, কঙ্গো মোহনায় বোমা শহরের পরিবর্তে শহরটিকে বেলজিয়ান কঙ্গোর রাজধানীতে উন্নীত করা হয়। "লিও" বা "লিওপোল্ড" ডাকনামের শহরটি একটি বাণিজ্যিক কেন্দ্রে পরিণত হয়ে এবং ঔপনিবেশিক আমলে দ্রুত বৃদ্ধি পেয়েছিল।
১৯৫৯ সালে দাঙ্গার পর ৩০ জুন ১৯৬০-এ স্বাধীনতা লাভের পর, কঙ্গো প্রজাতন্ত্র তাদের প্রথম প্রধানমন্ত্রী প্যাট্রিস লুমুম্বাকে নির্বাচিত করে। লুমুম্বার অনুভূত সোভিয়েতপন্থী ঝোঁককে পশ্চিমা স্বার্থের দ্বারা হুমকি হিসাবে দেখা হয়েছিল। সময়টা স্নায়ুযুদ্ধের উত্তেজনাপূর্ণ সময় হওয়ায় মার্কিন যুক্তরাষ্ট্র ও বেলজিয়াম কঙ্গোর কৌশলগত সম্পদ, বিশেষ করে এর ইউরেনিয়ামের নিয়ন্ত্রণ হারাতে চায়নি। লুমুম্বার নির্বাচনের এক বছরেরও কম সময়ের মধ্যে, বেলজিয়ান ও মার্কিন যুক্তরাষ্ট্র তার কঙ্গোলিজ প্রতিদ্বন্দ্বীদের সমর্থন কিনে নেয় এবং সেই ঘটনাগুলোকে গতিশীল করে লুমুম্বার হত্যায় পরিণত হয়। ১৯৬৪ সালে, মোয়েস শম্বে কঙ্গো প্রজাতন্ত্র, বুরুন্ডি ও মালির সমস্ত নাগরিকদের পাশাপাশি রুয়ান্ডা থেকে সমস্ত রাজনৈতিক উদ্বাস্তুদের বহিষ্কারের আদেশ দেন। ১৯৬৫ সালে মার্কিন যুক্তরাষ্ট্র ও বেলজিয়ামের সহায়তায় জোসেফ-ডিসির মোবুতু কঙ্গোতে ক্ষমতা দখল করেন। তিনি "প্রমাণিকতা" নীতির সূচনা করেন। এর মাধ্যমে তারা দেশের মানুষ ও স্থানের নাম পুনর্জাগরণ করার চেষ্টা করে। ১৯৬৬ সালে কিনশাসা নামের একটি গ্রামের জন্য লিওপোল্ডভিলের নামকরণ করা হয় কিনশাসা। এটি একসময় এই স্থানের কাছাকাছি ছিল। বর্তমানে ওই স্থানটি হচ্ছে কিনশাসা কমিউন। শহরটি মোবুতুর অধীনে দ্রুত বৃদ্ধি পেয়েছিল। সারাদেশ থেকে প্রচুর মানুষ তাদের ভাগ্যের সন্ধানে এখানে এসেছিল। কিংবা অন্য কোথাও জাতিগত বিবাদ থেকে বাঁচতে এসেছিল। এইভাবে তারা কিনশাসায় জনমিতিতে সেখানে ইতিমধ্যে থাকা অনেক জাতি ও ভাষার সাথে নতুন ভাষা ও জাতি যোগ করেছে।